|  |  |  |  |
| --- | --- | --- | --- |
|  | |  |  |
|  |  | |  | |

**SAOPŠTENJE ZA MEDIJE**

**PROGRAM 7 MOST ENDANGERED (7 NAJUGROŽENIJIH) 2023**

**Kulturni pejzaž Paštrovske gore (Crna Gora) je ušao u uži izbor među**

**11 najugroženijih lokaliteta baštine u Evropi**

*Hag / Luksemburg 25 januar 2023*

Povodom jubileja 10 godina programa 7 Most Endangered u 2023 godini, **Europa Nostra –** evropski glas civilnog društva posvećen kulturnoj i prirodnoj baštini – i **European Investment Bank Institute** (Institut Evropske investicione banke) su upravo objavlili 11 najugroženijih lokaliteta baštine u Evropi koji su ušli u uži izbor edicije programa za ovu godinu.

**Jedanaest (11) najugroženijih spomenika i lokaliteta baštine u Evropi za 2023 godinu su:**

[**Kulturni pejzaž Paštrovske gore, CRNA GORA**](https://7mostendangered.eu/sites/cultural-landscape-of-pastrovska-gora-montenegro/)

[Željeznička stanica Kortrijk, Kortrijk, BELGIJA](https://7mostendangered.eu/sites/kortrijk-railway-station-belgium/)

[Kraljevski muzej Marimonta sa pripadajućom teritorijom, Morlanwelz, BELGIJA](https://7mostendangered.eu/sites/domain-and-royal-museum-of-mariemont-belgium/)

[Partizansko spomen groblje, Mostar, BOSNA I HERCEGOVINA](https://7mostendangered.eu/sites/partisan-memorial-cemetery-mostar-bosnia-and-herzegovina/)

[Tvrđava Tchakvinji, Zugdidi, GRUZIJA](https://7mostendangered.eu/sites/tchakvinji-fortress-zugdidi-georgia/)

[Kuća časnih sestara Ansambl, bivša moravska naseobina u Kleinwelka, NJEMAČKA](https://7mostendangered.eu/sites/sisters-house-ensemble-former-moravian-settlement-in-kleinwelka-germany/)

[Rezidencija (konak) u Gidasu, Aleksandreja, GRČKA](https://7mostendangered.eu/sites/mansion-konaki-of-gidas-alexandreia-greece/)

[Herman Otto muzej, Miskolc, MAĐARSKA](https://7mostendangered.eu/sites/herman-otto-museum-miskolc-hungary/)

[Memento park, Budimpešta, MAĐARSKA](https://7mostendangered.eu/sites/memento-park-budapest-hungary/)

[Kulturni pejzaž Svetog Stefana, Paštrovići, CRNA GORA](https://7mostendangered.eu/sites/cultural-landscape-of-sveti-stefan-pastrovici-montenegro/)

[Vodenice Bistrice, Petrovac na Mlavi, SRBIJA](https://7mostendangered.eu/sites/watermills-of-bistrica-petrovac-na-mlavi-serbia/)

**Selekcija** je sprovedena na osnovu izuzetnog značaja i kulturne vrijednosti svakog od ovih lokaliteta kao i na osnovu ozbiljne opasnosti sa kojima se oni danas suočavaju. Nivo angažovanosti lokalne zajednice kao i nivo posvećenosti javnih i privatnih relevantnih subjekata očuvanju ovih lokaliteta su razmotreni kao krucijalne dodatne vrijednosti. Još jedan kriterijum selekcije bio je potencijal ovih lokaliteta da služe kao katalizatori održivog razvoja i alatke za promociju mira i dijaloga u okviru njihovih zajednica i širih regiona.

Ugroženih 11 lokaliteta baštine su ušli u uži izbor odlukom međunarodnog [Savjetodavnog panela](http://7mostendangered.eu/advisory-panel/) sačinjenog od eksperata iz oblasti istorije, arheologije, arhitekture, konzevacije, projektne analize i finansija. Nominacije za program 7 Most Endangered su podnijete od strane organizacija članova, pridruženih organizacija ili individualnih članova Europa Nostre iz cijele Evrope kao i članova European Heritage Alliance.

**Kulturni pejzaž Paštrovske gore**

Paštrovska gora je prirodna oaza u centrano-južnom dijelu Crne Gore sa lijepim prastarim selima, spomenicima kulture i prirodnim pejzažima. Paštrovska gora je područje sa planinama, dolinama i brdima iznad priobalnog pojasa regije Paštrovića. Ovo područje je naseljeno od antičkih vremena i obiluje brojnim lokalitetima sa pre-hrišćanskim grobnicama.

Paštrovska gora se satoji od mnogo sela koja se odlikuju arheološkim ostacima i istorijskim zdanjima raznih kultura iz različitih istorijskih faza, uključujući ilirski, srednjovjekovni, mletački i austro-ugarski period. Manastir Duljevo, koji datira iz 12 vijeka, crkva Svete Gospođe, koja datira iz 14 vijeka, kao i tvrđava Kosmač, sagrađena u 19 vijeku, su jedni od najvažnijih lokaliteta kulturne baštine na Paštrovskoj gori. Svi ovi spomenici su okruženi sa izrazitim prirodnim nasleđem, kombinujući blizinu obalnog područja, šumske predjele, riječice i vodopade.

Zemljotres koji se dogodio 1979 godine je značajno uticao na područje Paštrovske gore. Od tada, mnogi spomenici su ostali uništeni. Osim toga, kulturni i prirodni pejzaž Paštrovske gore je ugrožen potencijalno štetnim razvojnim projektima, i to planom da se instalira vjetro-park sa 18 turbina, kao i planom da se sagradi motorna cesta sa 4 trake, pri čemu oba projekta zahtijevaju uspješnu izradu procesa potpune procjene uticaja na životnu sredinu, u skladu sa međunarodnim standardima.

Godine 2021, [grupa građana](https://www.facebook.com/groups/236186884862545/) iz svih krajeva Budve  započela je kampanju za proglašenje Paštrovske gore zaštićenom zonom. Kampanja je podržana od strane nevladinih organizacija kao što su Expeditio, Bauo i Udruženje Paštrovića.

Ova grupa građana je nominovala Kulturni pejzaž Paštrovske gore za program “7 Most Endangered” za 2023 godinu. Oni zagovaraju alternativne strategije i projekte održivog razvoja zasnovane na dobrima koja su sada ugrožena. Kulturna i prirodna baština ovog područja treba da bude očuvana i razvijana kroz bliske konsultacije sa lokalnom zajednicom.

Savjetodavni panel programa “7 Most Endangered” se *“pridružuje zabrinutosti lokalne zajednice i lokalnih eksperata, podvlačeći potrebu za iznalaženjem alternativnih i nedestruktivnih rešenja za buduće razvojne projekte, koja trebaju ozbiljno uzeti u obzir vrijednosti i značaj bogate prirodne i kulturne baštine na Paštrovskoj gori.”*

Izvršni predsjednik Europa Nostre Prof. Dr. **Hermann Parzinger**, je naveo: “Ovaj uži izbor pokriva široku raznolikost spomenika i lokaliteta baštine koji su suočeni sa različitim vrstama ozbiljnih prijetnji. Lokalne zajednice i organizacije civilnog društva su duboko posvećene očuvanju ovih izuzetnih primjera našeg zajedničkog nasleđa, ali im je potrebna šira podrška. Prema tome mi pozivamo lokalne, regionalne, nacionalne i evropske relevantne subjekte, i javne i privatne, da udruže snage sa Europa Nostrom i našom mrežom članova i partnera sa ciljem da obezbijede izglednu budućnost za ove lokalitete koji su prošli u uži izbor.

**Konačna lista 7 Most Endangered (7 najugroženijih) lokaliteta baštine u Evropi za 2023 godinu će biti objavljena u aprilu.**

|  |  |
| --- | --- |
| **KONTAKT ZA MEDIJE**  **Europa Nostra**  Joana Pinheiro  Communications Coordinator  E. jp@europanostra.org, M. +31 6 34 36 59 85  Antigoni Michael  7 Most Endangered Programme Coordinator  E. am@europanostra.org; T. +31 (0) 70 302 40 51  **European Investment Bank Institute**  Bruno Rossignol,bruno.rossignol@eib.org  T. +352 43 797 07 67; M. +352 621345 862  **Nominator**  Grupa građana iz Paštrovića  Kontakt osoba  Blažo Kažanegra  +382 67 836 847 (whatsapp / viber)  [blazo.kazanegra@gmail.com](mailto:blazo.kazanegra@gmail.com) | **DA SAZNATE VIŠE**  **O svakom lokalitetu iz užeg izbora:**  [Informacije i komentari eksperata](http://7mostendangered.eu/sites_list/shortlisted-2023/)  [Fotografije & e-baneri](https://www.flickr.com/photos/europanostra/albums/72177720305261907) & [video](https://vimeo.com/790013365)(u visokoj rezoluciji)  [Objave za medije na raznim jezicima](https://www.europanostra.org/11-european-heritage-sites-shortlisted-for-the-7-most-endangered-programme-2023/)  [www.7mostendangered.eu](http://www.7mostendangered.eu/)  [www.europanostra.org](http://www.europanostra.org/)  [http://institute.eib.org](http://institute.eib.org/)    [www.dinarskogorje.com/pascarontrovska-gora-pascarontrova269ka-gora.html](http://www.dinarskogorje.com/pascarontrovska-gora-pascarontrova269ka-gora.html)  [www.facebook.com/stopwindbrajici](http://www.facebook.com/stopwindbrajici) |

**Program 7 Most Endangered (7 najugroženijih)**

[Program 7 Most Endangered](http://www.7mostendangered.eu/), koji ove godine slavi jubilej 10 godina, vodi [Europa Nostra](http://www.europanostra.org) u partnerstvu sa Institutom Evropske investicione banke ([European Investment Bank Institute](http://institute.eib.org)). Ovaj program takođe ima podršku od [Creative Europe](http://ec.europa.eu/programmes/creative-europe/index_en.htm) programa Evropske unije. Pokrenut 2013 godine, program čini dio kampanje civilnog društva da se sačuva evropska ugrožena baština. Program budi svijest, priprema nezavisne analize i daje preporuke za akciju. Takođe, on omogućava grant u iznosu od €10,000 za svaki lokalitet sa spiska kao pomoć u sprovođenju dogovorenih aktivnosti koje će doprinijeti očuvanju ugroženog lokaliteta. U većini slučajeva, odabir ugroženog lokaliteta služi kao katalizator i podsticaj za mobilisanje neophodne javne ili privatne podrške, uključujući finansijsku pomoć.

Izvršni predsjednik Europa Nostre, Prof. Dr. **Hermann Parzinger**, je izjavio: *“Program 7 Most Endangered, koji spaja ekspertizu Europa Nostre iz oblasti kulturne baštine i njeno zastupanje, zajedno sa tehničkom analizom i finansijskom ekspertizom Evropske investicione banke, ove godine slavi jubilej 10 godina. U ime Europa Nostre, želim da zahvalim Evropskoj investicionoj banci i njenom Institutu kao i svim ekspertima, stručnjacima i volonterima za njihov značajan doprinos očuvanju evropskog ugroženog nasleđa kroz ovaj program koji ima puno smisla”*.

Direktor Instituta Evropske investicione banke, **Shiva Dustdar**, je rekao: *“Institut EIB je ponosan što doprinosi očuvanju evropskog ugroženog nasleđa kroz program 7 Most Endangered sa našim dugogodišnjim partnerom Europa Nostrom. Evo sada već 10 godina, ovaj katalitički program je olakšavao transfer znanja (know-how) i iskustva između različitih partnera i država. On je inovativan u svom formatu, koristan u svojoj svrsi i pokazuje kohezivnu moć kulturne baštine koja spaja evropske narode i zajednice.*

**Europa Nostra**

[Europa Nostra](http://www.europanostra.org) je evropski glas civilnog društva posvećen očuvanju i promociji kulturne i prirodne baštine. Ona je pan-evropska federacija NVO organizacija koje se bave baštinom, podržana od strane široke mreže javnih tijela, privatnih kompanija i pojedinaca, pokrivajući preko 40 država. Prepoznata je kao najveća i najreprezentativnija mreža za baštinu u Evropi, održavajući bliske odnose sa Evropskom unijom, Savjetom Evrope, UNESCO-m i ostalim međunarodnim tijelima. Osnovana 1963 godine, Europa Nostra ove godine proslavlja jubilej 60 godina postojanja.

Europa Nostra promoviše kampanje da se sačuvaju evropski spomenici, lokaliteti i predjeli koji su ugroženi, naročito kroz [program 7 Most Endangered](http://7mostendangered.eu/about/). Ona proslavlja svoju izvrsnost kroz programe dodjele nagrada [European Heritage Awards / Europa Nostra Awards](http://www.europeanheritageawards.eu/). Europa Nostra aktivno doprinosi definisanju i sprovođenju evropskih strategija i politika vezanih za baštinu, kroz participativni dijalog sa evropskim institucijama i u koordinaciji sa [European Heritage Alliance](http://europeanheritagealliance.eu/).

Europa Nostra je među oficijalnim partnerima inicijative [New European Bauhaus](https://europa.eu/new-european-bauhaus/index_en) koja je pokrenuta od strane Evropske komisije, te je ujedno i regionalni ko-predsjedavajući u okviru [Climate Heritage Network](https://climateheritage.org/) za Evropu i Zajednicu nezavisnih država.

**Institut Evropske investicione banke**

Institut Evropske investicione banke, odnosno [European Investment Bank Institute](http://institute.eib.org) (EIB-I) je osnovan u okviru EIB grupacije (Evropska investiciona banka i Evropski investicioni fond) sa ciljem da promoviše i podržava društvene, kulturne i akademske inicijative zajedno sa evropskim relevantnim subjektima i javnošću u cjelini. On je glavni stub na kojem počiva angažovanost zajednice i građanstva u okviru EIB grupacije.

Više informacija na [http://institute.eib.org](http://institute.eib.org/)

**Creative Europe**

[Creative Europe](http://ec.europa.eu/programmes/creative-europe/index_en.htm) je program EU koji podržava kulturne i kreativne sektore, omogućavajući im da povećaju svoj doprinos evropskom društvu, ekonomiji i životnoj sredini. Sa budžetom od 2.4 milijarde evra za period od 2021 – 2027 godine, ovaj program podržava organizacije u oblasti baštine, izvođačkih umjetnosti, lijepih umjetnosti, interdisciplinarnih umjetnosti, izdavaštva, filma, TV, muzike i video igara kao i desetine hiljada umjetnika, kulturnih i audiovizuelnih profesionalaca.